Разам з тым рэктар падкрэсліў, што ў перспектыве неабходна планамерна ўдасканальваць сістэму ўзаемадзеяння структурных падраздзяленняў універсітэта з рэсурснымі цэнтрамі. Патрабуецца перагляд арганізацыйна-кіраўнічых механізмаў, якія рэгулююць працэс стварэння электронных адукацыйных рэсурсаў універсітэта як адзінай сістэмы. Вызначальнымі напрамкамі далейшага павышэння эфектыўнасці рэсурсных цэнтраў і лабараторый павінна стаць тэхнічнае і тэхналагічнае перааснашчэнне працоўных месцаў, уніфікацыя патрабаванняў і дакументацыі для арганізацыі дзейнасці рэсурсных цэнтраў і лабараторый, выпрацоўка адзіных крытэрыяў удзелу рэсурсных цэнтраў і лабараторый ў фарміраванні інфармацыйна-адукацыйнай прасторы ўніверсітэта.